
Kasutuslubade väljastamine

1. ASJAOLUD JA MENETLUSE KÄIK

09.10.2015 laekus Narva Linnavalitsusele läbivaatamiseks Vabaduse 15 rekonstrueeritud staabihoone ning püstitatud garaaži  kasutuslubade taotlused (linnavalitsuse dokumendiregistris nr 9587) koos  riigilõivu maksekorraldusega.
Esitatud dokumentatsioonis olid avastatud puudused, millest 12.10.2015 meiliteel oli teatatud ehitusettevõtjale.
14.10.2015 ehitusettevõtja esitas ehitusdokumentatsiooni mitte täies mahus. 23.10.2015 olid edastatud ehitusettevõtjale märkused ehitusdokumentatsiooni kohta.
Tuleohutuse seaduse § 5 lõike 1 kohaselt Ida Päästekeskusele on 15.10.2015 saadetud arvamuse päring kasutusloa väljastamiseks (linnavalitsuse dokumendiregistris nr 1-13.2/3787).
03.11.2015 laekus puuduv ehitusdokumentatsioon. 06.11.2015 dokumentatsioonis on avastatud puudused, millest on teatatud ehitusettevõtjale.

Ehitusseadustiku §130 lõike 2 punkti 2 kohaselt vastavalt ehitusettevõtja ettepanekule  05.11.2015 on teostatud ehitise nõuetele vastavuse kontrollimine, kus on avastatud, et ehitustööd on lõpetamata. 
06.11.2015 Päästeamet teatas ehitise kasutusloa kooskõlastuses nr 7.2-3.3/19029-2 kirjalikult, et kooskõlastab kaitseliidu hoonete kasutusload (linnavalitsuse dokumendiregistri nr 10623). Ehitise kasutusloa kooskõlastuses Päästeamet teatas, et „hooned vastavad olulistele tuleohutusnõuetele, kuid kasutusloa komisjonis ei olnud võimalik kontrollida järgmiseid automaatse tulekahjusignalisatsioonisüsteemi dokumente: seadmete spetsifikatsioon, struktuurskeem, teostusjoonis ja välisvõrkude koondplaan. Antud dokumente ei esitatud, kuna tegu on riigikaitselise hoonega ning antud dokumentide näol on tegemist riigi saladusega“. Ehitusseadustiku § 119 lõike 1 kohaselt riigikaitselise või julgeolekuasutuse ehitise kasutamiseks ei pea esitama kasutusteatist ega taotlema kasutusluba Seega väljastatav kasutusluba ei laiene automaatsele  tulekahjusignalisatsioonisüsteemile.
13.11.2015 ehitusettevõtja kõrvaldas ehitusdokumentatsioonis avastatud puudused.

18.11.2015 toimus korduv objekti ülevaatus, mille käigus on avastatud, et hoonete fassaadide piirdeaia viimistlus osaliselt ei vasta ehitusprojektis toodud lahendusele. Viimistluse parandamine sügis-talve hooajal ei ole otstarbekas.
26.11.2015 Vabaduse 15 omanik esitas garantiikirja, milles garanteerib fassaadide viimise ehitusprojektiga vastavusse tähtajaks 30.06.2016.

26.11.2015 ehitusettevõtja tagastas ehitise nõuetele vastavuse kontrollimise akti. Kontrollimisele on kaasatud ehitise omaniku, ehitusettevõtja, projekteerija ning omanikujärelevalve esindajad. Ehitise nõuetele vastavuse kontrollimisele kaasatud isikud kinnitasid oma allkirjadega, et Vabaduse 15 ehitised vastavad nõuetele ning kasutuslubade väljastamiseks takistused puuduvad.

Seega ehitusseadustiku § 55 kasutusloa andmisest keeldumise põhjused puuduvad. 

2.   ÕIGUSLIKUD ALUSED

2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2.
Narva linna ehitusmääruse § 27  lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

3.  OTSUS


3.1.Väljastada Vabaduse tn 15 rekonstrueeritud staabihoonele ning püstitatud garaažile  kasutusload.
         3.2.Kohustade Vabaduse 15 omanikku ehitiste fassaadide viimistluse viima vastavusse ehitusprojektis kavandatud lahendusega tähtajaks 30.06.2016. 
4. RAKENDUSSÄTTED

4.1. Korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

